
ДО
ДОБРИЧКИ ОБЩИНСКИ СЪВЕТ


ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка



Относно: Промяна на характера на собствеността от публична в частна на жилище находящо се в с. Ловчанци, община Добричка


УВАЖАЕМИ  ДАМИ  И  ГОСПОДА, ОБЩИНСКИ СЪВЕТНИЦИ,
	
	Община Добричка е собственик на урегулиран поземлен имот /УПИ/ училище в квартал 2 по плана на с. Ловчанци, общ. Добричка. Имотът е актуван с акт за публична общинска собственост /АОС/ № 5/20.03.1996г., вписан с Акт № 4, том ХХV, вх. рег. № 11465/11.07.2005г. на СВп - Добрич при АВп. В акта за общинска собственост са описани: дворно място с площ 14910 кв.м; цяла сграда – училище – двуетажна, масивна със застроена площ 914 кв.м, построена през 1964г.; цяла сграда – физкултурен салон – едноетажна, масивна със застроена площ 384 кв.м, построена през 1976г. и цяла сграда – жилище, едноетажна, масивна със застроена площ 72 кв.м, построена през 1950г.
	Със Заповед № 2571/21.10.1977г. на Председателя на Изпълнителния комитет на Окръжен народен съвет гр. Толбухин, имот с планоснимачен № 235, в който е построена жилищна сграда със застроена площ 72 кв.м е отчужден за обществено строителство във връзка с разширяване на училищния двор в кв. 2 по плана на с. Ловчанци.
	Съгласно оценителен Протокол № 2 от  27.07.1977г. на комисия, назначена по чл. 265 от Правилника за прилагане на закона за териториалното и селищно устройство /ППЗТСУ/, действащ към 1977г., сграда е била описана като жилищна, като към преписката към Акт за държавна собсвеност № 2993/28.11.1995г. е отбелязано, че сградата се ползва от кметството и е записана в счетоводните му книги.
	През предходните години жилището никога не се е ползвало за нуждите на училището, а се е отдавала под наем. Включено е в списъка с общински жилища, приет с Решение №583/25.03.2026г. на Добрички общински съвет.
	 Със Заповед № 490/20.05.2010г. на Кмета на община Добричка, всички сгради в имота са предоставени безвъзмездно за стопанисване от ОУ „Неофит Рилски“, с. Ловчанци. С последваща Заповед № 356/24.04.2018г., жилищната сграда е изключена.
Съгласно чл.3, ал.2 от Закона за общинската собственост, публична общинска собственост са имоти, предназначени за изпълнение на функциите на органите на местното самоуправление и местната администрация, както и други имоти, предназначени за трайно задоволяване на обществени потребности от местно значение. Тъй като общинските жилища не са сред изброените, те по правило попадат в категорията частна общинска собственост по силата на чл.3, ал.3 от ЗОС.
С оглед на горното е видно, че в Акта за публична общинска собственост № 5/20.03.1996г. за УПИ училище в квартал 2 по плана на с. Ловчанци, общ. Добричка неправилно е включена жилищната сграда, която следва да се отпише от акта и да се актува като частна общинска собственост
Във връзка с гореизложеното, предлагам Добрички общински съвет да приеме следното,

											ПРОЕКТ!

РЕШЕНИЕ:

[bookmark: _GoBack]1. На основание чл. 21, ал.1, т.8 от Законa за местното самоуправление и местната администрация и чл.6, ал.1 от Закона за общинската собственост, във връзка с чл.6, ал.2 от Наредба №4 за реда за придобиване, управление и разпореждане с общинската собственост на Добрички общински съвет, Добрички общински съвет обявява за частна общинска собственост сграда – жилище, едноетажна, масивна със застроена площ 72 кв.м, построена в имот публична общинска собственост, представляващ УПИ училище в квартал 2 по плана на с. Ловчанци, общ. Добричка, поради липса на предназначението по чл.3, ал.2 от Закона за общинската собственост. 
2. Възлага на Кмета на община Добричка, град Добрич последващите законови действия. 

Приложение към докладната записка:
1. Заповед № 2571/21.10.1977г. на Председателя на ИК на ОНС гр. Толбухин; 
2. Протокол № 2/27.07.1977г. на комисия, назначена по чл. 265 от ППЗТСУ;
3. Преписката към Акт за държавна собсвеност № 2993/28.11.1995г.;
4. Заповеди № 490/20.05.2010г. и № 356/24.04.2018г.;
5.   Копие от АОС 5/20.03.1996г.;
6.   Копие от скица на имота.


ВНОСИТЕЛ:
СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.- кмет УТСОСПООС
Арх. Даниела Георгиева    						Адв. ……………………..
Гл. архитект                                                           	    			Юрист при Общината
ИД Директор дирекция УТСОСПООС				    	Дата:	
Дата:									Изготвил:
Мария Димитрова							Валентина Колева
Началник отдел ОСЕ							Ст. специалист ОСИ	
Дата: 									Дата 

